CPW ดีดบวก5% หลังร่วงยาว7วันติด โบรกฯเชียร์ “ซื้อ” เป้า3.12บ. ลุ้นกำไรQ4สดใสรับกระแสAPPLE
CPW ดีดบวก5% หลังร่วงยาว7วันติด โบรกฯเชียร์ "ซื้อ" เป้า3.12บ. ลุ้นกำไรQ4สดใสรับกระแสAPPLE โดย ณ เวลา 15.05 น. ราคาอยู่ที่ 1.51 บาท บวก 0.07 บาท หรือ 4.86% สูงสุดที่ 1.51 บาท ต่ำสุดที่ 1.44 บาท ด้วยมูลค่าซื้อขาย 5.98 ล้านบาท
25 ธ.ค. 2562

ผู้สื่อข่าวรายงานว่า ราคาหุ้น บริษัท คอปเปอร์ ไวร์ด จำกัด (มหาชน) หรือ CPW ล่าสุด ณ เวลา 15.05 น. อยู่ที่ 1.51 บาท บวก 0.07 บาท หรือ 4.86% สูงสุดที่ 1.51 บาท ต่ำสุดที่ 1.44 บาท ด้วยมูลค่าซื้อขาย 5.98 ล้านบาท

โดยราคาหุ้น CPW ปรับตัวเพิ่มขึ้นหลังราคาหุ้นปรับตัวลดลงอย่างต่อเนื่อง 7 วันติด
ด้าน บล.เคทีซีมิโก้ ระบุในบทวิเคราะห์ (25 ธ.ค.62) แนะนำ “ซื้อ” CPW ราคาเป้าหมาย 3.12 บาท/หุ้น ราคาหุ้น CPW เคลื่อนไหวในทิศทางขาลง นับตั้งแต่ประกาศผลประกอบการที่น่าผิดหวังในไตรมาส 3/62 อย่างไรก็ตาม การจ่ายปันผลระหว่างกาล ด้วยอัตราผลตอบแทน 1.5% อย่างน้อยที่สุดก็น่าจะช่วยประคองราคาหุ้นระยะสั้นได้
โดยยังคงคำแนะนำ “ซื้อ” ด้วยคาดหวังผลประกอบการดีดกลับแรงในไตรมาส 4/62 หลังสินค้าใหม่ของ “แอ๊ปเปิ้ล” ได้รับการตอบรับดีมาก ราคาหุ้นปัจจุบัน ซื้อขายที่ PER ปี 2563 ที่ 8.8 เท่า เทียบกับ 22.2 เท่าของ COM7